“Вы ж разумееце, — працягвае Ігар Генадзьевіч, — за гады жыцця да навучання ў ліцэі яны ўжо атрымалі пэўную ступень выхаванасці. І іх цяжка перавыхаваць. Мы іх тут карэкціруем, а гэта складана. Шукаем розныя сродкі і спосабы. У нас ёсць гурткі прафесійна-вытворчага кірунку, спартыўныя секцыі (хлопцы маюць выдатную магчымасць падкачацца), студыі дэкаратыўнай творчасці. Ну і галоўнае — гэта наш духавы аркестр. Мне нават цяжка патлумачыць гэты феномен — зрабіць духавы аркестр у “хабзе”. У сістэме прафесійнай адукацыі ёсць толькі два такія прэцэдэнты — у Паставах і ў нас. У нас Анатоль Леанідавіч зрабіў гэта!”